РЕШЕНИЕ НА КОМИСИЯТА
от 11 април 2007 година
за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели
(нотифицирано под номер C(2007) 1546)
(Текст от значение за ЕИП)
(2007/229/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
като има предвид, че:
(1)
Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2) има за цел да създаде условия, при които да има достъп до поверителните данни, предадени под контрола на Общността, с оглед извличане на статистически заключения за научни цели, както и правила за сътрудничество между Общността и националните органи, за да бъде улеснен този достъп.
(2)
Решение 2004/452/ЕО на Комисията (3) установява списък от органи, на чиито изследователи е разрешен достъп до поверителни данни за научни цели.
(3)
Организацията за икономическо сътрудничество и развитие (ОИСР), Отделът по изследвания на семействата и работната сила към Статистически институт на Канада, Отава, Онтарио, Канада, Отдел „Иконометрия и статистическа подкрепа на борбата с измамите (ESAF)“ към „Съвместен изследователски център“, Генерална дирекция „Изследвания“ на Европейската комисия и звеното за подкрепа на Европейското научно пространство (SERA) към „Съвместен изследователски център“, Генерална дирекция „Изследвания“ на Европейската комисия трябва да бъдат разглеждани като органи, изпълняващи изискваните условия и следователно се включват в списъка на учреждения, организации и институции, посочени в член 3, параграф 1, буква в) от Регламент (ЕО) № 831/2002.
(4)
Предвидените мерки в настоящото решение са в съответствие със становището на Комитета по статистическата поверителност,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/452/ЕО е заменено с текста, изложен в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 11 април 2007 година.